alexandrainst/scandi-wiki huggingface dataset:
Marehalm

Marehalm eller sandrør (Ammophila arenaria) er en grasart.

Den er et grovt, flerårig gras som vokser i tuer. Stråene kan bli mer enn én meter høye. Bladene er smale og sammenrullede med spisse, stikkende spisser. Blomsterstanden er sylindrisk. Marehalm er utbredt langs atlanterhavskysten fra Sør-Norge til Marokko, rundt de vestlige og sørlige delene av Middelhavet og ved den sørlige delen av Østersjøen. I Norge finnes marehalm ved kysten fra Østfold til Hustadvika i Møre og Romsdal.

Marehalm er en viktig bidragsyter til den økologiske suksesjonen der områder med åpen sand gror igjen og til slutt blir dekket av planter. De første plantene er strandkveke, stivkveke, strandrug og strandarve som danner små sanddyner. Etter hvert kommer marehalm inn, stopper flyvesand og bidrar til å bygge høye dyner.

Marehalm vokser hurtig og tåler godt at det legger seg mer enn 40 cm sand rundt planten hvert år. Ofte vokser bare strandrug sammen med marehalmen, men strandtorn og rødsvingel kan trives i slike dyner. Hvis dynene blir stabile med lite sandflukt, kommer moser og mange blomsterplanter inn og bidrar til ytterligere stabilisering. Når det blir for mange andre planter, dør marehalmen, og området kan til slutt bli lynghei, skog eller et areal som brukes av mennesker.

Planten er innført til tempererte strøk i andre verdensdeler for å stanse sandflukt og vokser nå også i Nord- og Sør-Amerika, Australia, New Zealand og Japan.

På dansk kalles strandrug for marehalm, og marehalm heter sand-hjælme.

Kilder 
 Den virtuella floran – Sandrör Besøkt 18. juli 2014.

Eksterne lenker 

 

Gressfamilien
Norges flora
Danmarks flora
Jack Colback

Jack Raymond Colback (født 24. oktober 1989) er en engelsk fotballspiller som spiller for Nottingham Forest FC. 

Selv om Colback ble født i Killingworth nord for Newcastle og selv har sagt at det var Newcastle United som stod hans hjerte nærmest som barn var det Sunderland som ble hans første klubb da han var 10 år gammel. Etter å ha vært i a-lagsstallen til Sunderland i ett år ble han lånt ut til Ipswich Town i sesongen 2009/10. Da han returnerte til Sunderland mot slutten av denne sesongen fill han sin Premier League-debut da han ble byttet inn i det 76. minutt i en kamp mot Wolverhampton Wanderers. 9 minutter senere ble han sendt av banen etter to gule kort. Etter en ny utlånsperiode til Ipswich Town returnerte han til Sunderland i januar 2011, og fikk etterhvert mer spilletid på laget. 

Da Colback signerte for Newcastle United 9. juni 2014 som Bosmanspiller var han den første siden Lionel Pérez i 1998 til å gå direkte fra Sunderland til Newcastle.

Referanser

Eksterne lenker 
 

Engelske fotballspillere
Fotballspillere for Sunderland AFC
Fotballspillere for Ipswich Town FC
Fotballspillere for Newcastle United FC
Fotballspillere for Nottingham Forest FC
Personer fra North Shields
Fødsler i 1989
Scotts

Scotts er et danseband fra Sverige.

Medlemmer
 Henrik Strömberg – sang, gitar
 Roberto Mårdstam – bass
 Claes Linder – keyboard
 Per-Erik «Lillen» Tagesson – trommer

Diskografi

Album
 Om det känns rätt – 1992
 På vårt sätt – 2008
 Upp till dans – 2009
 Längtan – 2009
 Vi gör det igen – 2009

Singler
 «En blick, en dans, en kyss (One Dance, One Rose, One Kiss)» – 2001
 «Du» – 2004
 «Big Boys'n Pink Ladies» – 2006
 «Om igen» – 2008
 «Jag tror på oss» – 2009

DVD-er
 På väg till Malung med Scotts – 2010

Svensktoppen-hits
 «Cassandra» – 1999
 «Marias kärlek» – 2001
 «En blick, en dans, en kyss" (One Dance, One Rose, One Kiss) – 2001
 «Om igen» – 2009
 «Underbar» – 2009
 «Jag ångrar ingenting» – 2010

Referanser

Eksterne lenker
 

Band etablert i 1992
Svenske danseband
Wilhelm Nichterlein

Wilhelm Nichterlein, også omtalt som Josef Nichterlein, (født 1886 i Probstzella i Thüringen, død 26. juli 1947 i Hamburg) var en tysk konsertpianist og musikklærer. Han arbeidet også som organist og dirigent ved St. Wenzel-kirken i Naumburg. Han var soldat under første verdenskrig og ble såret ved fronten. Han var stasjonert i Norge under andre verdenskrig. 

Under andre verdenskrig tjenestegjorde han i Wehrmacht og fra 1941 var han stasjonert i Norge, på slutten med majors grad. I mai 1945 ledet han Frontleitstelle 12 i Oslo og overlot i kraft av å være den høyeste (og trolig eldste) tilstedeværende offiser Akershus festning til Hjemmefrontens representant fenrik Terje Rollem 11. mai 1945. (Det var vanlig i Wehrmacht at eldste offiser i en garnison ble betegnet som «Standortälteste», en seremoniell tittel, men også den befalingsmannen som var kontaktperson til sivile myndigheter.) To dager tidligere hadde Franz Böhme undertegnet den tyske kapitulasjonen i Norge og de tyske styrkene var forpliktet til å trekke seg ut av alle større byer og befestninger. Om morgenen 11. mai hadde de fleste tyske soldatene og offiserene forlatt Akershus festning og det sentrale Oslo, omkring 500 tyske soldater var til stede på festningen ved overleveringen. Klokken 13.00 marsjerte Rollem med hundre mann inn på festningen. Omkring 500 mann fra Polititroppene kom også til Akershus. Nichterlein syntes det var respektløst at Rollem ikke hadde uniform og offisersdistinksjoner. Fotografen Johannes Stage hadde fått tips om hva som skulle skje og tok bildet uten at personene la merke til det. Bildet ble offentliggjort første gang i Oslo-Pressen 12. mai. 

Etter det tyske nederlaget ble Nichterlein internert i «Lager Schwarzenborn» utenfor Skien og ble utnevnt som kommandant av de allierte kontrollmyndigheter for Reservat 44 som omfattet oppsamlingsleirene i Porsgrunn og Skien. 

Nicterleins privatliv er lite kjent. Mens han satt internert i Norge korresponderte han med Albert Schweitzer. Det er uklart om de to holdt konserter sammen. 

Wilhelm Nichterlein døde en måned etter at han ble repatriert til Tyskland i juni 1947. Hjemstedsadressen hans var da oppgitt til Rendsburg i Schleswig-Holstein i den britiske sonen, trolig for å unngå å bli sendt til den sovjetiske okkupasjonssonen.

Referanser

Kilder
Johan Ellefsen: St Hallvard 2/2005 s 37ff. Offiserene som overleverte Akershus festning.
Foredrag om Wilhelm Nichterlein av Gunnar Hasle.
Anmeldelse av en konsert Nichterlein ledet i 1939, i Neue Zeitschrift für Musik (grunnlagt av Robert Schumann), 108. årgang, 1941
Nichterlein, Wilhelm:   Die Hildebrand-Orgel in der St. Wenzelskirche zu Naumburg a. S. und ihr Erbauer. (1933), 16p
Der Dom zu Drontheim. Übersetzung von Wilhelm Nichterlein.

Tyske klassiske pianister
Tyske arméoffiserer
Anita Márton

Anita Márton (født 15. januar 1989 i Szeged) er en ungarsk friidrettsutøver som konkurrerer i kulestøt. 

2012
Hun representerte landet sitt under Sommer-OL 2012 i London, der hun ble utslått i kvalifiseringen i kulestøt. 

2015
Márton har gull ved EM i friidrett innendørs 2015 i Praha, der hun vant kulestøt med ny ungarsk rekord på 19,23 meter, foran Julia Leantsiuk og Radoslava Mavrodieva.

2016
Hun vant sølv under VM i friidrett innendørs 2016 og representerte landet sitt under Sommer-OL 2016 i Rio de Janeiro der hun tok bronsemedalje i kulestøt.
 
2017
Hun vant sølv under VM i friidrett 2017 i kulestøt.

2021
Anita Márton tok 21. plass for Ungarn i kulestøt under Sommer-OL 2020 i Tokyo og kvalifiserte seg dermed ikke til finalen.

Referanser

Eksterne lenker 
 

Ungarske kulestøtere
Europamestere i friidrett
Olympiske bronsemedaljevinnere for Ungarn
VM-sølvmedaljevinnere i friidrett for Ungarn
Ungarske mestere i friidrett
Deltakere for Ungarn under Sommer-OL 2012
Friidrettsutøvere under Sommer-OL 2012
Medaljevinnere under Sommer-OL 2016
Deltakere for Ungarn under Sommer-OL 2016
Friidrettsutøvere under Sommer-OL 2016
Deltakere for Ungarn under Sommer-OL 2020
Friidrettsutøvere under Sommer-OL 2020
Deltakere for Ungarn under VM i friidrett 2009
Deltakere for Ungarn under VM i friidrett 2011
Deltakere for Ungarn under VM i friidrett 2013
Deltakere for Ungarn under VM i friidrett 2015
Deltakere for Ungarn under VM i friidrett 2017
Deltakere for Ungarn under EM i friidrett 2016
Deltakere for Ungarn under VM i friidrett innendørs 2018
Verdensmestere i friidrett innendørs for Ungarn
Deltakere for Ungarn under EM i friidrett 2014
Karl Rosenløv

Karl Hillborg Rosenløv (født 27. mai 1897 i Boxholm kommune i Sverige, død 15. februar 1958 i Kristiansand) var en norsk elktromontør, fagforeningsmann og politiker for Arbeiderpartiet.  Rosenløv arbeidet under andre verdenskrig som militærspesialist for Sørlandet for den norske Legasjonen i Stockholm med løytnants grad.  Etter krigen var han bestyrer for arbeidskontoret i Kristiansand og Oddernes.  Rosenløv var vararepresentant på Stortinget i perioden 1945 til 1949.  Ordfører i Kristiansand 1946-1947.

Kilder 
 Hvem er hvem
 stortinget.no

Ordførere i Kristiansand
Ap-ordførere i Vest-Agder
Anton Tinnerholm

Anton Lars Tinnerholm (født 26. februar 1991) er en svensk fotballspiller som spiller for den amerikanske klubben New York City FC.

Karriere 
Tinnerholm startet karrieren for Brokinds IF etterfulgt av IK Östria Lambohov, beliggende i Östergötland.

Åtvidabergs FF 
Tinnerholm gikk til Åtvidabergs FF i 2008, og spilte første seriekamp for klubben året etter. Tinnerholm spilte tolv kamper for klubben i Superettan, før de i 2009 rykket opp i Allsvenskan. Tinnerholm spilte kun to kamper for klubben i Allsvenskan, før de sesongen etter rykket ned. I 2011-sesongen, nå tilbake i Superettan, spilte Tinnervik 28 av 30 seriekamper, og laget vant Superettan og rykket opp i Allsvenskan igjen. Tinnerholm, som nå var fast på laget, spilte 25 og 29 seriekamper i henholdsvis 2012-sesongen og 2013-sesongen.

Malmö FF 
Tinnerholm signerte for regjerende seriemestre Malmö FF 11. juli 2014. Overgangen ble fullført 15. juli, da det svenske overgangsvinduet ble åpnet. Tinnerholm er tildelt draktnummer 3, etter at Miiko Albornoz forlot klubben etter VM i fotball 2014. Tinnerholm spilte regelmessig i løpet av 2014-sesongen, og ble seriemester i Allsvenskan med klubben, samt var med da Malmö FF kvalifiserte seg til gruppespill i 2014/2015-utgaven av UEFA Champions League. Tinnerholm scoret sitt første seriemål for Malmö FF mot sin tidligere klubb, Åtvidabergs FF, 1. november 2014, i en kamp Malmö FF tapte 1–2.

Landslaget 
Tinnerholm spilte første landskamp for Sverige 15. januar 2015, da han i det 64. minutt kom inn for Johan Elmander da Sverige slo Elfenbenskysten 2–0 i en vennskapskamp. Den 31. mars samme år var Tinnerholm med i en landskamp fra start for første gang. Tinnerholm har sammenlagt spilt sju landskamper for Sverige.

Meritter 
Åtvidabergs FF
 Superettan: 2011

Malmö FF
 Allsvenskan: 2014
 Svenska Supercupen: 2014

Referanser

Eksterne lenker 
 
 «Anton Tinnerholm», profil på Malmö FFs hjemmeside 

Svenske fotballspillere
Fotballspillere for Åtvidabergs FF
Fotballspillere for Malmö FF
Personer fra Linköping
Fødsler i 1991
Aage Stentoft

Aage Stentoft Christensen (født 1. mai 1914 i Holbæk, død 8. juli 1990 i Spania) var en dansk komponist og teaterregissør. Han er først og fremst kjent for sine mange revyviser. Totalt skrev Stentoft mer enn 700 sanger, hvorav mange er fortsatt populære i dag.

Liv og virke 
Etter studenteksamen fra Stenhus Kostskole ville Stentoft studere jus, men da han trengte penger, begynte han å komponere musikk til reklamefilmer. I 1934 begynte Stentoft å jobbe som akkompagnatør og komponist for et revyteater med navn Co-Optimister. Mange av sangene hans ble raskt populære og han gjorde gode penger på å komponere og senere produsere revyer. Hans melodi til «Luk dine små uskyldige øjne» var inspirert av sosietetskvinnen Varvara Hasselbalch.  

Stentoft ble direktør for en rekke forskejllige teatre - Frederiksberg Teater, Dagmar Teatret, Det ny Scala og Apollo Teater. I 1961 emigrerte Stentoft til Spania. I 1973 vendte han tilbake til Danmark som leder av Tivoli Teater - en stilling han beholdt til i 1981 han pensjonerte seg og returnerte til Spania. Han døde i sitt hjem i nærheten av Malaga i 1990.

Noen av sangene hans har fått norske tekster, slik som «Molak molak molak mak mak mak» fra 1937 som på norsk har tittelen «Ole Dole Doff» med Einar Rose (1937) og «Dyrene i Afrika» med The Monn Keys (1954) med tekst av Thorbjørn Egner.

Referanser

Eksterne lenker 
 

Danske komponister
Personer fra Holbæk
Njål Hole

Njål Hole (født 15. november 1914 i Hjørundfjord, død 6. februar 1988 i Trondheim) var en norsk fysiker. Fra 1928 bodde han i Verdal hvor hans far var sogneprest og prost. Etter middelskole i Levanger og toårig gymnas i Trondheim, begynte han på kjemilinjen ved Norges tekniske høgskole (NTH) hvor han var ferdig utdannet sivilingeniør i 1938. Samme år ble han engasjert som assistent ved det nye kjernefysiske laboratoriet som Johan Holtsmark hadde startet opp. Der arbeidet han sammen med Roald Tangen frem til 1941 med innfangning av protoner i lette atomkjerner.

Under krigen gikk Hole sammen med Harald Wergeland som hadde tidligere studert og arbeidet med professor Leif Tronstad i Trondheim, inn i illegalt arbeid mot den tyske okkupasjonsmakten. Gjennom sitt arbeid med produksjon av tungtvann ved Norsk Hydros anlegg på Vemork, var Tronstad klar over dets betydning for utvikling av en mulig tysk atombombe. Da han måtte rømme til Sverige og videre til England i 1941, hadde han gjort det mulig for Hole å arbeide ved Manne Siegbahns institutt i Stockholm. Der arbeidet under krigen den tyske fysiker Lise Meitner som vel to år tidligere hadde vært med på å oppdage kjernefysisk fisjon som gjorde atomvåpen mulig.  Wergeland skulle utføre tilsvarende arbeid her i landet.

I denne tiden var Hole i daglig kontakt med Meitner og kunne følge med i hennes besøk av tyske fysikere og annen kontakt hun måtte ha med tyske forskningsmiljøer. Denne informasjonen kunne Hole så videreformidle til London hvor overvåkningen av Meitner ble styrt av den britiske etterretningstjenesten Secret Intelligence Service. Han hadde i denne forbindelsen dekknavnet Epsilon og ble i Stockholm frem til 1948. For denne innsatsen ble han samme år utnevnt til medlem av den britiske Order of the British Empire. Hverken slektninger eller venner visste noe om dette før etter Holes død da dette var hendelser som det ikke ble snakket så mye om etter krigen.

Hole ble  utnevnt til dosent i fysikk i 1947 og tok doktorgraden dr.techn. ved NTH i 1950 basert på arbeid han hadde utført i Stockholm. I 1954 ble han professor i eksperimentalfysikk etter Roald Tangen. Vel ti år senere tok han over ett nytt professorat i allmenn fysikk som han bestyrte til sin avgang i 1981. Han hadde da i mange år hatt ansvaret for det store felleskurset i fysikk samt undervisningen i kjernefysikk.

I hele denne tiden var Hole engasjert i Studentersamfundet i Trondhjem hvor han i 1955 var viseformann i Styret. Han ble medlem av Finansstyret i 1962 og noen år senere dets formann inntil det ble oppløst i 1970 under studentprotestene. For sin store innsats i Studentersamfundet ble han tatt opp i De Sorte Faars Ridderskab og var i mange år en fast gjest ved de store lørdagsmøtene.

Referanser 

Norske fysikkprofessorer
Professorer ved NTNU
Norske sivilingeniører
Honorære utnevnelser til Order of the British Empire
Personer fra Ørsta kommune
Uribrua

Uribrua eller Uri bru er en veibro på fylkesvei 63 i Norddal kommune. Broen krysser Valldøla ved gården Uri. 

Den er oppført av betong i 1924, og er en såkalt kvalfiskbro med armerte betongbjelker. Det bærende rekkverket i betong er buet og gjør broen særmerket, dette er en av et fåtall slike broer i landet. Brospennet er 23 meter og utvendig bredde er 5,1 meter (innvendig 4 meter). Landkarene er i hugget naturstein sammenføyd med mørtel. Navn og byggeår er preget i rekkverkets betong. Sammen med de andre nye broene og utbedring av bygdeveien gjennom Valldal på 1920-tallet gjorde den veien gjennom dalen kjørbar med bil, og utgjorde det første trinnet i anlegging av kjørevei over fjellet mellom Valldal og Romsdal. Den erstattet en utkragingsbro av trebjelker fra 1700–tallet, den gamle broen var 55 alen lang 4 alen bred. I 1911 hadde Norddal kommune ikke «hovedveger», bare «bygdeveger». Før betongbrua ved Uri ble satt opp i 1924 var det trebru (bjelkebru) med vel 18 meter spenn over storelva ved Uri.

Se også 
 Løka gamle bru

Referanser 

Veibroer i Møre og Romsdal
Leyla Rajabi

Leila Rajabi () (født 18. april 1983) er en iransk friidrettsutøver som konkurrerer i kulestøt. Hun representerte landet sitt under Sommer-OL 2012 i London, der hun ble utslått i kvalifiseringen i kulestøt.

Referanser

Eksterne lenker 
 

Iranske kulestøtere
Deltakere for Iran under Sommer-OL 2012
Friidrettsutøvere under Sommer-OL 2012
Deltakere for Iran under Sommer-OL 2016
Friidrettsutøvere under Sommer-OL 2016
Deltakere for Iran under VM i friidrett 2015
Irina Tarasova

Irina Tarasova (født 15. april 1987 i Kovrov, Vladimir oblast) er en russisk friidrettsutøver som konkurrerer i kulestøt. Hun representerte landet sitt under Sommer-OL 2012 i London, der hun ble nummer 8 i kulestøt.

Referanser

Eksterne lenker 
 

Russiske kulestøtere
Deltakere for Russland under Sommer-OL 2012
Friidrettsutøvere under Sommer-OL 2012
Fødsler i 1987
Personer fra Vladimir oblast
Michelle Carter

Michelle Carter (født 12. oktober 1985) er en amerikansk friidrettsutøver som konkurrerer i kulestøt. Hun representerte USA under Sommer-OL 2012 i London, der hun ble nummer 5 i kulestøt.

Michelle Carter er datter av Michael Carter, amerikansk fotballspiller for San Francisco 49ers fra 1984–1992 og sølvmedaljevinner i kulestøt fra Sommer-OL 1984 i Los Angeles.

Hun tok gull under Sommer-OL 2016.

Referanser

Eksterne lenker 
 

Kulestøtere fra USA
Olympiske mestere for USA
Deltakere for USA under Sommer-OL 2008
Friidrettsutøvere under Sommer-OL 2008
Deltakere for USA under Sommer-OL 2012
Friidrettsutøvere under Sommer-OL 2012
Medaljevinnere under Sommer-OL 2016
Deltakere for USA under Sommer-OL 2016
Friidrettsutøvere under Sommer-OL 2016
Deltakere for USA under VM i friidrett 2015
Verdensmestere i friidrett innendørs for USA
Deltakere for USA under VM i friidrett innendørs 2016
Faro de Formentor

Faro de Formentor er et fyrhus på østenden av Kapp Formentor på den baleariske øyen Mallorca i Middelhavet. Fyret ble bygget i 1893.

Etter at veien ble bygget langs halvøyen Formentor, til kappet, er fyret et mye besøkt turistmål. Ved fyret er det kiosk og restaurant.

Mallorca
Byggverk fullført i 1893
Fyr
Tan Jian (diskoskaster)

Tan Jian (født 20. januar 1988) er en kinesisk friidrettsutøver som konkurrerer i diskoskast. Hun representerte landet sitt under Sommer-OL 2012 i London, der hun ble utslått i kvalifiseringen i diskoskast.

Referanser

Eksterne lenker 
 

Kinesiske diskoskastere
Deltakere for Kina under Sommer-OL 2012
Friidrettsutøvere under Sommer-OL 2012
Deltakere under VM i friidrett 2015
Fødsler i 1988
Irina Rodrigues

Irina Cristiana Carreira Rodrigues (født 5. februar 1991) er en portugisisk friidrettsutøver som konkurrerer i diskoskast. Hun representerte landet sitt under Sommer-OL 2012 i London, der hun ble utslått i kvalifiseringen i diskoskast.

Referanser

Eksterne lenker 
 

Fødsler i 1991
Portugisiske diskoskastere
Deltakere for Portugal under Sommer-OL 2012
Friidrettsutøvere under Sommer-OL 2012
Deltakere for Portugal under Sommer-OL 2020
Friidrettsutøvere under Sommer-OL 2020
Deltakere for Portugal under VM i friidrett 2015
Sviatlana Siarova

Sviatlana Siarova, hviterussisk Святлана Сярова - Svjatlana Siarova (født 21. august 1986) er en hviterussisk friidrettsutøver som konkurrerer i diskoskast. Hun representerte landet sitt under Sommer-OL 2012 i London, der hun ble utslått i kvalifiseringen i diskoskast.

Referanser

Eksterne lenker 
 

Belarusiske diskoskastere
Deltakere for Belarus under Sommer-OL 2012
Friidrettsutøvere under Sommer-OL 2012
Personer fra Sjklov rajon
Karen Gallardo

Karen Pamela Gallardo Pinto (født 6. mars 1984) er en chilensk friidrettsutøver som konkurrerer i diskoskast. Hun representerte landet sitt under Sommer-OL 2012 i London, der hun ble utslått i kvalifiseringen i diskoskast.

Referanser

Eksterne lenker 
 

Fødsler i 1984
Chilenske diskoskastere
Deltakere for Chile under Sommer-OL 2012
Friidrettsutøvere under Sommer-OL 2012
Deltakere for Chile under Sommer-OL 2016
Friidrettsutøvere under Sommer-OL 2016
Deltakere for Chile under Sommer-OL 2020
Friidrettsutøvere under Sommer-OL 2020
Deltakere for Chile under VM i friidrett 2015
Deltakere for Chile under VM i friidrett 2017
Dragana Tomašević

Dragana Tomašević (serbisk: Драгана Томашевић; født 4. juni 1982) er en serbisk friidrettsutøver som konkurrerer i diskoskast. Hun representerte landet sitt under Sommer-OL 2012 i London, der hun ble utslått i kvalifiseringen i diskoskast.

Referanser

Eksterne lenker 
 

Fødsler i 1982
Serbiske diskoskastere
Deltakere for Serbia og Montenegro under Sommer-OL 2004
Friidrettsutøvere under Sommer-OL 2004
Deltakere for Serbia under Sommer-OL 2008
Friidrettsutøvere under Sommer-OL 2008
Deltakere for Serbia under Sommer-OL 2012
Friidrettsutøvere under Sommer-OL 2012
Deltakere for Serbia under Sommer-OL 2016
Friidrettsutøvere under Sommer-OL 2016
Deltakere for Serbia under Sommer-OL 2020
Friidrettsutøvere under Sommer-OL 2020
Deltakere for Serbia under VM i friidrett 2015
Gia Lewis-Smallwood

Gia Lewis-Smallwood (født 1. april 1979) er en amerikansk friidrettsutøver som konkurrerer i diskoskast. Hun representerte landet sitt under Sommer-OL 2012 i London, der hun ble utslått i kvalifiseringen i diskoskast.

Referanser

Eksterne lenker 
 
 

Diskoskastere fra USA
Deltakere for USA under Sommer-OL 2012
Friidrettsutøvere under Sommer-OL 2012
Deltakere for USA under VM i friidrett 2015
Nordnestunnelen (Troms)

Nordnestunnelen er en 5,7 km lang veitunnel mellom Monsastubergan og Manndalen på E6 i Kåfjord kommune i Troms.

Historie
Finansieringen ble vedtatt i Stortinget 17. juni 2014. Byggeprosjektet hadde oppstart i desember 2014 og det ble gjort gjennomslag i Nordnestunnelen 7. desember 2016. Åpningdato var 10. november 2018.
Tunnelen ble bygges som et rassikringsprosjekt og forkortet E6 med åtte kilometer.

Navnet kommer av Nordneset, som er den nordlige odden på Nordnesfjellet som ligger mellom Storfjorden i vest, Manndalen i øst og Kåfjorden i nordøst.

Tunnelen skulle etter planen åpne høsten 2017, men prosjektet har vært preget av stadige utsettelser.

Se også 
Veitunneler i Norge
Liste over veitunneler i Norge

Referanser

Eksterne lenker
 Statens vegvesen veikart

Tunneler på E6 (Norge)
Veitunneler i Troms og Finnmark
2018 i Norge
Tunneler åpnet i 2018
Veier i Kåfjord
Ponte Milvio

Ponte Milvio (italiensk: Ponte Molle eller Ponte Milvio, latin: Pons Milvius eller Pons Mulvius) er en historisk viktig bro ved elven Tiber cirka 4,5 kilometer nord for Roma i Italia. Broren var en økonomisk og strategisk viktig bro i Romerriket. Broen ble bygget av konsul Gaius Claudius Nero i 206 f.Kr. etter at han hadde beseiret den kartagiske hæren i slaget ved Metaurus. I 109 f.Kr. rev censor Marcus Aemilius Scaurus den gamle broen og bygde en ny og mer solid bro av stein ved samme sted. Den 28. oktober 312 beseiret Konstantin den store sin rival Maxentius under det berømte slaget ved Ponte Milvio som gjorde ham til keiser over Vestromerriket.

Referanser

Litteratur 
 O’Connor, Colin (1993): Roman Bridges, Cambridge University Press, ISBN 0-521-39326-4, s. 64f.

Eksterne lenker 

 Broen vist i Google Map

Antikkens Roma
Broer i Italia
Byggverk i Roma
Quartiere Della Vittoria
Quartiere Flaminio
Quartiere Parioli
Quartiere Tor di Quinto